2. ลักษณะการประกอบธุรกิจ

1.  ความเป็นมาของบริษัท

-   2522 บริษัทฯ ได้จดทะเบียนก่อตั้งขึ้นภายใต้ชื่อ บริษัท มาบุญครองไรซมิล จำกัด เมื่อวันที่ 27
    กรกฎาคม 2522 ด้วยทุนจดทะเบียนเริ่มแรก 10 ล้านบาท โดยกลุ่มของนายศิริชัย บูลกุล
    มีวัตถุประสงค์หลักคือ เพื่อเป็นโรงสีข้าวที่ใหญ่และทันสมัยที่สุดในทวีปเอเซีย
    โดยมีโรงสีตั้งอยู่เลขที่ 88 หมู่ 2 ถนนติวานนท์ ตำบลบางกะดี อำเภอเมือง จังหวัดปทุมธานี
    12000 มีเนื้อที่ 18-0-52 ไร่

-   2523 เพิ่มทุนจดทะเบียนจาก 10 ล้านบาท เป็น 40 ล้านบาท
    เพื่อลงทุนในอาคารสิ่งก่อสร้างเครื่องจักร
    และได้รับการส่งเสริมจากคณะกรรมการส่งเสริมการลงทุน

-   2524 บริษัทฯ ได้เริ่มเปิดดำเนินกิจการครั้งแรกเมื่อวันที่ 21 ธันวาคม 2524
    โดยโรงสีเริ่มดำเนินการผลิตด้วยเครื่องจักรที่มีกำลังการผลิต 1,000 ตันต่อวัน
    ผลิตและจำหน่ายข้าวสารทั้งตลาดภายในและภายนอกประเทศ ในรูปบรรจุกระสอบ
    โดยเริ่มส่งไปยังฮ่องกงเป็นประเทศแรก

-   2527 บริษัทฯ ได้ให้บริษัท มาบุญครองมาร์เก็ตติ้ง จำกัด
    จำหน่ายข้าวสารบรรจุถุงพลาสติกขนาด 2 และ 5 กิโลกรัม
    โดยมุ่งเน้นตลาดผู้บริโภคภายในประเทศภายใต้เครื่องหมายการค้า “ข้าวมาบุญครอง”
    ซึ่งเป็นข้าวถุงตราแรกที่ประสบความสำเร็จและผู้บริโภคให้ความเชื่อถือ

-   2529 ได้รับรางวัลที่1 ประเภทสินค้าอุปโภคบริโภค
    การทำตลาดดีเด่นจากมหาวิทยาลัยธรรมศาสตร์

-   2530 ได้รับรางวัลที่ 1 ประเภทผลิตภัณฑ์ดีเด่นจากหนังสือพิมพ์เส้นทางเศรษฐกิจ
    และได้รับรางวัลที่ 1 ประเภทส่งเสริมวัฒนธรรม
    จากการประกวดการโฆษณายอดเยี่ยมจากสมาคมนักโฆษณาแห่งประเทศไทย

-   2530-2532 กลุ่มบริษัท มาบุญครองที่มี นายศิริชัย บูลกุล เป็นผู้ถือหุ้นรายใหญ่และเป็นผู้บริหาร
    ประสบปัญหาทางการเงินอย่างรุนแรง จนทำให้บรรดาเจ้าหนี้ที่เป็นสถาบันการเงินต่างๆ
    ต้องเข้ามาควบคุมกิจการของกลุ่ม ซึ่งรวมทั้ง บริษัท มาบุญครองไรซมิล จำกัด ด้วย ในปี
    2531 ได้มีการขายทอดตลาดหุ้นของบริษัทต่างๆ ในกลุ่มของธุรกิจโรงสี ธนาคารไทยพาณิชย์
    ซึ่งเป็นเจ้าหนี้รายใหญ่ได้เข้ามาประมูลซื้อหุ้นทั้งหมด

-   2533 เมื่อวันที่ 13 กุมภาพันธ์ 2533 ธนาคารไทยพาณิชย์ ได้ขายหุ้นให้กับกลุ่มบริษัท
    เงินทุนหลักทรัพย์ธนชาติ และกลุ่มคุณหญิง ชนัตถ์ ปิยะอุย
    ซึ่งได้ส่งตัวแทนเข้ามาบริหารงานของกลุ่มมาบุญครองทั้งหมด และบริษัทฯ ได้เข้าไปถือหุ้นใน 3
    บริษัท ดังต่อไปนี้

    1.  บริษัท มาบุญครองพืชผล จำกัด ซึ่งดำเนินกิจการเกี่ยวกับการอบพืช โดยถือหุ้นสัดส่วน
        99.99% ของทุนจดทะเบียน 150 ล้านบาท ในราคาหุ้นละ 723.68 บาท
        (มูลค่าที่ตราไว้หุ้นละ 1,000 บาท) คิดเป็นเงินลงทุนทั้งสิ้น 108.54 ล้านบาท เมื่อวันที่
        13 กุมภาพันธ์ 2533

    2.  บริษัท มาบุญครองมาร์เก็ตติ้ง จำกัด
        ซึ่งดำเนินการเป็นผู้จัดจำหน่ายข้าวสารบรรจุถุงพลาสติกตรา “ข้าวมาบุญครอง”
        โดยถือหุ้นในสัดส่วน 99.88% ของทุนจดทะเบียน 1 ล้านบาท ในราคาหุ้นละ 297.60
        บาท (มูลค่าที่ตราไว้หุ้นละ 100 บาท) คิดเป็นเงินลงทุนทั้งสิ้น 2.97 ล้านบาท เมื่อวันที่
        13 กุมภาพันธ์ 2533

    3.  บริษัท ศรีราชา ไซโล จำกัด (เดิมชื่อ บริษัท เทพสุดา จำกัด)
        ซึ่งดำเนินธุรกิจด้านคลังสินค้าและรับบริการขนถ่ายสินค้าด้วยสายพานขนาดใหญ่สู่เรือบรรทุกสินค้าในทะเลน้ำลึก
        ตั้งที่อำเภอศรีราชา จังหวัดชลบุรี โดยถือหุ้นในสัดส่วน 99.99% ของทุนจดทะเบียน 400
        ล้านบาท เป็นเงินลงทุนทั้งสิ้น 400 ล้านบาท เมื่อวันที่ 27 กรกฎาคม 2533

  ต่อมาได้มีการปรับปรุงโครงสร้างผู้ถือหุ้นโดยให้ บริษัท เอ็ม บี เค พร็อพเพอร์ตี้ส์ แอนด์
  ดีเวลลอปเมนท์ จำกัด (ซึ่งถือหุ้นโดยกลุ่มบริษัท เงินทุนหลักทรัพย์ธนชาติ จำกัด กลุ่มคุณหญิงชนัตถ์
  ปิยะอุย และกลุ่มประชาชนรายย่อยทั่วไป) เป็นผู้ถือหุ้นรายใหญ่ เมื่อวันที่ 31 สิงหาคม 2533
  และได้เปลี่ยนชื่อบริษัท เป็น “บริษัท ปทุมไรซมิล แอนด์ แกรนารี จำกัด”

-   2534 บริษัทฯ ได้เปลี่ยนแปลงนโยบายการขาย
    โดยรับโอนธุรกิจการจำหน่ายข้าวสารบรรจุถุงพลาสติก จากบริษัทในเครือ คือ บริษัท
    มาบุญครอง มาร์เก็ตติ้ง จำกัด มาทำการจำหน่ายเอง ตั้งแต่วันที่ 1 กรกฎาคม 2534
    ต่อมาได้ขายหุ้นในบริษัท ศรีราชา ไซโล จำกัด ให้แก่บริษัท เอ็มบีเค พร็อมเพอร์ตี้ส์ แอนด์
    ดีเวลลอปเมนท์ จำกัด ในราคาเท่ากับเงินลงทุนคือ 400 ล้านบาท เมื่อวันที่ 1 พฤศจิกายน
    2534 เนื่องจากเล็งเห็นว่าธุรกิจด้านคลังสินค้า
    และขนถ่ายสินค้าไม่สอดคล้องกับธุรกิจการสีข้าว และจัดจำหน่ายข้าวสารของบริษัทฯ

-   2535 บริษัท มาบุญครองพืชผล จำกัด
    สร้างไซโลเหล็กเพื่อใช้ในการเก็บบรรจุข้าวเปลือกขนาดบรรจุ 10,000 ตัน

-   2536 บริษัท มาบุญครองพืชผล จำกัด สร้างบอยเลอร์ขนาด 20 ตัน
    เพิ่มเติมจากของเดิมที่มีอยู่แล้ว 35 ตัน เพื่อผลิตไฟฟ้าใช้ในบริษัท และผลิตขี้เถ้าส่งออก

บริษัท มาบุญครองพืชผล จำกัด ได้จดทะเบียนเปลี่ยนชื่อบริษัทเป็น บริษัท พีอาร์จี พืชผล จำกัด
เมื่อวันที่ 8 ธันวาคม พ.ศ. 2536

  บริษัท มาบุญครองมาร์เก็ตติ้ง จำกัด ได้จดทะเบียนเปลี่ยนชื่อบริษัทเป็น บริษัท พีอารจี
  มาร์เก็ตติ้ง จำกัด เมื่อวันที่ 1 ธันวาคม พ.ศ. 2536

บริษัท ปทุมไรซมิล แอนด์ แกรนารี จำกัด ได้เข้าเป็นบริษัทจดทะเบียนในตลาดหลักทรัพย์ฯ เมื่อวันที่
13 กันยายน 2536 และได้จดทะเบียนแปรสภาพเป็นบริษัทมหาชนจำกัด เมื่อวันที่ 30 ธันวาคม
พ.ศ. 2536

-   2538 บริษัท ปทุมไรซมิล แอนด์ แกรนารี จำกัด (มหาชน)
    ได้รับการอนุมัติจากสำนักงานคณะกรรมการส่งเสริมการลงทุนในโครงการคัดคุณภาพข้าวสาร
    มูลค่าประมาณ 166 ล้านบาท โดยมีกำลังการผลิตประมาณ 100,000 ตันต่อปี

-   2539 บริษัท ปทุมไรซมิล แอนด์ แกรนารี จำกัด (มหาชน) ได้ซื้อที่ดินอำเภอสีคิ้ว
    จังหวัดนครราชสีมา เป็นจำนวนประมาณ 286 ไร่ และได้เริ่มก่อสร้างอาคารต่างๆ
    เพื่อใช้ในโครงการคัดคุณภาพข้าวสาร

-   2540 ได้จดทะเบียนก่อตั้ง บริษัท ราชสีมาไรซ์ จำกัด ถือหุ้นโดย บริษัท ปทุมไรซมิล แอนด์
    แกรนารี จำกัด (มหาชน) 99.99% เพื่อรับโอนกิจการคัดคุณภาพข้าวสารจากบริษัท
    ปทุมไรซมิล แอนด์ แกรนารี จำกัด (มหาชน) ตามบัตรส่งเสริมเลขที่ 1625/2538 ลงวันที่
    17 สิงหาคม 2538 ทั้งนี้ได้เริ่มเปิดดำเนินการผลิตและจำหน่ายสินค้าตั้งแต่วันที่ 2 มิถุนายน
    2540

-   2541 บริษัท สุรนารี ไซโล จำกัด ถือหุ้นโดยบริษัท พีอาร์จี พืชผล จำกัด 99.99%
    ซึ่งเป็นบริษัทย่อยของบริษัท ปทุมไรซมิล แอนด์ แกรนารี จำกัด (มหาชน)
    ได้รับการอนุมัติจากสำนักงานคณะกรรมการส่งเสริมการลงทุนในกิจการอบพืชและไซโลประเภท
    1.22 และ

  บริษัท สีมาแพค จำกัด ถือหุ้นโดยบริษัท ปทุมไรซมิล แอนด์ แกรนารี จำกัด (มหาชน) 50%
  ได้รับการอนุมัติจากสำนักงานคณะกรรมการส่งเสริมการลงทุนในกิจการผลิตถุงพลาสติกประเภท
  6.12 เพื่อเป็นผู้ผลิตถุงข้าวให้กับกลุ่มบริษัท ปทุมไรซมิล แอนด์ แกรนารี จำกัด (มหาชน)
  โดยบริษัทเริ่มเปิดดำเนินการผลิตและจำหน่ายสินค้าตั้งแต่วันที่ 1 กันยายน 2541

-   2542 คณะกรรมการของบริษัท ปทุมไรซมิล แอนด์ แกรนารี จำกัด (มหาชน)
    ได้อนุมัติให้จัดสร้างโรงงานผลิตแป้งข้าวเจ้าขึ้นบนที่ดินของบริษัทฯ ที่อำเภอสีคิ้ว
    จังหวัดนครราชสีมา ในวงเงินงบประมาณ 90 ล้านบาท
    โรงงานผลิตแป้งข้าวเจ้านี้จะใช้วัตถุดิบคือ ปลายข้าว จากโรงงานสีข้าวของบริษัทเอง
    คาดว่าจะแล้วเสร็จและเปิดดำเนินการได้ในเดือนตุลาคม 2543

-   2543 คณะกรรมการของบริษัทฯ
    ได้อนุมัติโครงการปรับปรุงโรงไฟฟ้าขนาดเล็กที่มีอยู่เดิมให้ทันสมัยและมีประสิทธิภาพมากยิ่งขึ้น
    เพื่อที่นอกจากจะผลิตไฟฟ้าและไอน้ำเพื่อใช้เองแล้ว
    ยังสามารถขายไฟฟ้าที่เหลือใช้ให้แก่การไฟฟ้าฝ่ายผลิตแห่งประเทศไทยได้อีกด้วย
    โครงการนี้มีมูลค่าประมาณ 265 ล้านบาท และคาดว่าจะเปิดดำเนินการได้ในปี 2545

-   2544 บริษัท ปทุมไรซมิล แอนด์ แกรนารี จำกัด (มหาชน) และบริษัท ราชสีมาไรซ์ จำกัด
    ได้รับใบรับรอง ISO 9002, GMP, และ HACCP โดยมีบริษัท เอสจีเอส (ประเทศไทย)
    จำกัด เป็นผู้ตรวจประเมิน และ บริษัท สีมาแพค จำกัด ได้รับใบรอง ISO 9002 โดยมีบริษัท
    เอสจีเอส (ประเทศไทย) จำกัด เป็นผู้ตรวจประเมิน

  • 2545 บริษัท ปทุมไรซมิล แอนด์ แกรนารี จำกัด (มหาชน)
  ได้ลงทุนโฆษณาโดยมีค่าใช้จ่ายประมาณ 27 ล้านบาท
  เพื่อตอกย้ำให้ผู้บริโภคนึกถึงข้าวมาบุญครองเป็นอันดับแรก เมื่อต้องการซื้อข้าวถุง
  นอกจากนี้ทางบริษัทฯ
  ได้ปรับเปลี่ยนกลยุทธ์ในการขยายส่วนแบ่งการตลาดโดยได้ปรับปรุงคุณภาพข้าวถุงหอมมะลิให้มีคุณภาพที่ดีกว่าคู่แข่ง
  โดยได้เปลี่ยนเกรดข้าวถุงหอมมะลิ(เขียว) จากคุณภาพข้าว 5% เป็นข้าว 100% ชั้น 2
  และเปลี่ยนเกรดข้าวถุงหอมมะลิ(ทอง) จากคุณภาพข้าว 100% ชั้น 2 เป็นข้าว 100% ชั้น 1
  การเปลี่ยนแปลงคุณภาพข้าวหอมมะลิให้ดีขึ้นนี้ ทางบริษัทฯ
  หวังผลในระยะยาวว่าผู้บริโภคจะพอใจในคุณภาพของสินค้ามากกว่าเดิม
  และมีใจผูกพันกับสินค้าตลอดไป
  อีกทั้งยังมุ่งหวังให้ผู้บริโภคเป็นสื่อโฆษณาด้วยการบอกปากต่อปากต่อไป

1.  ภาพรวมการประกอบธุรกิจของบริษัท บริษัทย่อย และบริษัทร่วม

  โครงสร้างการถือหุ้นของกลุ่มบริษัท

ประเภทกิจการและลักษณะการดำเนินงาน

ลักษณะการประกอบธุรกิจ

บริษัทฯ
มีนโยบายการแบ่งการดำเนินงานของบริษัทในกลุ่มให้สอดคล้องกับสินทรัพย์ของแต่ละบริษัทที่มีอยู่หรือให้สอดคล้องกับสิทธิประโยชน์ที่ได้รับจาก
BOI เช่น บริษัท พีอาร์จี พืชผล จำกัด เป็นเจ้าของสินทรัพย์เครื่องกำเนิดไฟฟ้า
และเครื่องกำเนิดไอน้ำ
จึงเป็นบริษัทที่ได้แบ่งการดำเนินงานให้ดูแลเรื่องโครงการขายไฟฟ้าขนาดเล็ก และ เช่น บริษัท
ราชสีมาไรซ์ จำกัด จัดตั้งขึ้นมาเพื่อรองรับสิทธิประโยชน์ที่ได้รับจาก BOI
ทั้งนี้เพื่อให้การจัดทำบัญชีและภาษีเป็นไปได้ง่ายต่อการตรวจสอบและการทำงาน

การประกอบธุรกิจของแต่ละสายผลิตภัณฑ์

ประเภทกิจการและลักษณะการดำเนินงาน

บริษัท ปทุมไรซมิล แอนด์ แกรนารี จำกัด (มหาชน)

บริษัทเป็นผู้ผลิตและจำหน่ายข้าวสารทั้งภายในประเทศและเพื่อการส่งออก
รวมทั้งผลิตภัณฑ์พลอยได้จากการสีข้าว และเป็นผู้ผลิตแป้งข้าวเจ้าและแป้งข้าวเหนียว
เพื่อจำหน่ายในประเทศและส่งออก แป้งที่จำหน่ายในประเทศใช้เครื่องหมายการค้า “แป้งแม่ขนม”

ผลิตภัณฑ์หลักของบริษัทฯ คือข้าวสารบรรจถุงพลาสติก ขนาด 5 กิโลกรัม และ 2 กิโลกรัม
ภายใต้เครื่องหมายการค้า “ข้าวมาบุญครอง”, “ข้าวภัตตา”, และ “ข้าวจัสมินโกลด์”
โดยเฉพาะข้าวถุงยี่ห้อ “มาบุญครอง” ซึ่งมียอดขายประมาณร้อยละ 56 ของรายได้ทั้งหมด
ซึ่งประกอบไปด้วยข้าวรวงแก้ว (ข้าวขาว 10%), ข้าวหอมมะลิ (เกรด 100% ชั้น 2),
ข้าวหอมมะลิทอง (เกรด 100% ชั้น 1), ข้าวหอมทิพย์ (ข้าวผสมหอมมะลิและข้าวขาวเกรด
10%), ข้าวรวงทิพย์ (ข้าวขาว 15%) ข้าวกล้องหอมนพคุณ (ข้าวกล้องหอมมะลิ 100%)

ผลิตภัณฑ์พลอยได้ คือ ปลายข้าว กากรำสกัด น้ำมันรำ และขี้เถ้าแกลบ ซึ่งมียอดขายประมาณร้อยละ
22 ของรายได้ทั้งหมด ปลายข้าวมาจากเมล็ดข้าวหักที่เกิดจากการสีข้าว
ส่วนใหญ่จะขายให้แก่ผู้ส่งออก เพื่อนำไปผสมกับข้าวสารให้ได้คุณภาพตามที่ต้องการ
นอกจากนี้ปลายข้าวที่เป็นประเภทปลายเล็ก จะขายให้กับผู้ผลิตอาหารสัตว์เพื่อนำไปทำอาหารสัตว์

นำมันรำดิบจะเกิดจากการสกัดน้ำมันออกจากรำข้าว
เพื่อขายให้กับอุตสาหกรรมผลิตน้ำมันพืชภายในประเทศและต่างประเทศ

กากรำสกัด เป็นกากรำที่เหลือจากการสกัดน้ำมันดิบออกจากรำสด
ขายให้แก่ผู้ผลิตอาหารสัตว์ภายในประเทศ

ขี้เถ้าแกลบ เป็นขี้เถ้าที่เหลือจากการนำแกลบไปเผาเพื่อผลิตไฟฟ้าและไอน้ำใช้ในขบวนการผลิต
ขี้เถ้าแกลบทั้งหมดทั้งหมดจะส่งไปจำหน่ายต่างประเทศเพื่อใช้ในอุตสาหกรรมโลหะ

บริษัท พีอาร์จี พืชผล จำกัด (ถือหุ้นโดยบริษัท ปทุมไรซมิล แอนด์ แกรนารี จำกัด (มหาชน)
99.99%)

บริษัทดำเนินกิจการด้านไซโลและโกดัง เพื่อเก็บข้าวเปลือก ข้าวสาร และรับบริการอบพืช
ทั้งนี้จะให้บริการแก่บริษัท ปทุมไรซมิล แอนด์ แกรนารี จำกัด (มหาชน) เพียงบริษัทเดียว
โดยให้เช่าสิ่งปลูกสร้างและทรัพย์สินทุกประเภท
(ซึ่งตั้งอยู่ในบริเวณใกล้เคียงกับสถานที่ตั้งโรงงานบริษัท ปทุมไรซมิลฯ) เช่น ไซโลข้าวเปลือก
ไซโลข้าวสาร สายพานการขนข้าว และเครื่องจักรไอน้ำสำหรับอบข้าว บริษัทฯ
ให้บริการโดยทำสัญญาเช่าเป็นปีต่อปี และกำหนดอัตราค่าบริการตามปริมาณการเก็บรักษา
ในอนาคตทางบริษัทฯ
จะดำเนินกิจการผลิตไฟฟ้าขนาดเล็กขายให้แก่การไฟฟ้าฝ่ายผลิตแห่งประเทศไทย
คาดว่าจะดำเนินการได้ในปลายปี 2545

บริษัท พีอารจี มาร์เก็ตติ้ง จำกัด (ถือหุ้นโดยบริษัท ปทุมไรซมิล แอนด์ แกรนารี จำกัด (มหาชน)
99.88%)

บริษัทเปิดดำเนินการในปี 2527 ดำเนินกิจการเป็นผู้จัดจำหน่าย (Distributor)
ข้าวสารบรรจุขนาด 2 และ 5 กิโลกรัม เพื่อตลาดในประเทศ ภายใต้เครื่องหมายการค้า
“ข้าวมาบุญครอง” ให้กับบริษัท ปทุมไรซมิล แอนด์ แกรนารี จำกัด ต่อมาในเดือนกรกฎาคม 2534
บริษัท ปทุมไรซมิลฯ ได้เปลี่ยนแปลงนโยบายการขาย โดยดำเนินการจำหน่ายข้าวถุงเอง
ทำให้บริษัท พีอาร์จี มาร์เก็ตติ้ง จำกัด ต้องหยุดกิจการตั้งแต่นั้นมา

บริษัท ราชสีมาไรซ์ จำกัด (ถือหุ้นโดยบริษัท ปทุมไรซมิล แอนด์ แกรนารี จำกัด (มหาชน)
99.99%)

บริษัทเปิดดำเนินการเมื่อวันที่ 2 มิถุนายน 2540
โดยได้รับการอนุมัติจากสำนักงานคณะกรรมการส่งเสริมการลงทุนเพื่อรับโอนกิจการคัดคุณภาพข้าวสาร
จากบริษัท ปทุมไรซมิล แอนด์ แกรนารี จำกัด (มหาชน)
บริษัทเป็นผู้ผลิตและจัดจำหน่ายข้าวสารบรรจุถุงขนาด 2 และ 5 กิโลกรัม เพื่อตลาดภายในประเทศ
ภายใต้เครื่องหมายการค้า “ข้าวมาบุญครอง”

บริษัท สีมาแพค จำกัด (เป็นบริษัทร่วมทุน ถือหุ้นโดยบริษัท ปทุมไรซมิล แอนด์ แกรนารี จำกัด
(มหาชน) 50%)

บริษัทฯ ได้รับการอนุมัติจากสำนักงานคณะกรรมการส่งเสริมการลงทุนเมื่อวันที่ 27 สิงหาคม 2540
มีมติอนุมัติให้การส่งเสริมในประเภท 6.12 การผลิตผลิตภัณฑ์พลาสติกหรือเคลือบด้วยพลาสติก
บริษัทฯ เป็นผู้ผลิตและจำหน่ายถุงข้าวสารและถุงขี้เถ้าแกลบให้แก่กลุ่มบริษัท ปทุมไรซมิล แอนด์
แกรนารี จำกัด (มหาชน)

2.3 โครงสร้างรายได้

+---------+------+------+-------+------+-------+------+-------+------+
| ผลิตภัณฑ์  | ดำเ  | %    | ปี     |      | ปี     |      | ปี     |      |
|         | นินกา | การ  | 2545  |      | 2544  |      | 2543  |      |
|         | รโดย | ถือหุ้น |       |      |       |      |       |      |
+---------+------+------+-------+------+-------+------+-------+------+
|         |      |      | รายได้ | %    | รายได้ | %    | รายได้ | %    |
|         |      |      |       |      |       |      |       |      |
|         |      |      | (พ    |      | (พ    |      | (พ    |      |
|         |      |      | ันบาท) |      | ันบาท) |      | ันบาท) |      |
+---------+------+------+-------+------+-------+------+-------+------+
| ข้าวถุง   | PRG  | -    | 60    | 3    | 87    | 4    | 89    | 4    |
|         |      |      | 7,438 | 7.25 | 0,717 | 4.52 | 4,294 | 3.67 |
|         | RR   | 9    |       |      |       |      |       |      |
|         |      | 9.99 | 30    | 1    | 40    | 2    | 44    | 2    |
|         |      |      | 9,640 | 8.99 | 3,927 | 0.65 | 2,443 | 1.61 |
+---------+------+------+-------+------+-------+------+-------+------+
| ต้นข้าว   | PRG  | -    | 25    | 1    | 16    | 8.56 | 30    | 1    |
|         |      |      | 9,477 | 5.91 | 7,336 |      | 5,157 | 4.90 |
|         | RR   | 9    |       |      |       | 0.00 |       |      |
|         |      | 9.99 | -     | -    | 48    |      | 1     | 0.69 |
|         |      |      |       |      |       |      | 4,119 |      |
+---------+------+------+-------+------+-------+------+-------+------+
| ปลายข้าว | PRG  | -    | 16    | 1    | 24    | 1    | 11    | 5.67 |
|         |      |      | 3,627 | 0.03 | 6,663 | 2.61 | 6,014 |      |
|         | RR   | 9    |       |      |       |      |       | 0.04 |
|         |      | 9.99 | 1,355 | 0.08 | 2,167 | 0.11 | 883   |      |
+---------+------+------+-------+------+-------+------+-------+------+
| น้ำมันรำ  | PRG  | -    | 4     | 2.57 | 4     | 2.11 | 7     | 3.47 |
|         |      |      | 1,930 |      | 1,361 |      | 0,972 |      |
+---------+------+------+-------+------+-------+------+-------+------+
| รำสกัด   | PRG  | -    | 6     | 4.04 | 6     | 3.10 | 8     | 4.34 |
|         |      |      | 5,920 |      | 0,640 |      | 8,835 |      |
+---------+------+------+-------+------+-------+------+-------+------+
| ข       | PRG  | -    | 5     | 3.50 | 6     | 3.10 | 5     | 2.66 |
| ี้เถ้าแกลบ |      |      | 7,114 |      | 0,551 |      | 4,482 |      |
+---------+------+------+-------+------+-------+------+-------+------+
| อื่น ๆ    | PRG  | -    | 2     | 1.47 | 1     | 0.69 | 1     | 0.71 |
|         |      |      | 3,943 |      | 3,519 |      | 4,486 |      |
| เงินปันผล | RR   | 9    |       | -    |       | 0.04 |       | 0.04 |
|         |      | 9.99 | -     |      | 685   |      | 806   |      |
|         | SMP  |      |       | 0.07 |       | 0.05 |       | 0.08 |
|         |      | 5    | 1,190 |      | 1,022 |      | 1613  |      |
|         | PRG  | 0.00 |       | 6.09 |       | 4.47 |       | 2.13 |
|         |      |      | 9     |      | 8     |      | 4     |      |
|         |      | -    | 9,270 |      | 7,355 |      | 3,662 |      |
+---------+------+------+-------+------+-------+------+-------+------+
| รวม     |      |      | 1,63  | 10   | 1,95  | 10   | 2,04  | 10   |
|         |      |      | 0,904 | 0.00 | 5,991 | 0.00 | 7,766 | 0.00 |
+---------+------+------+-------+------+-------+------+-------+------+
| หมายเหตุ |      |      |       |      |       |      |       |      |
|         |      |      |       |      |       |      |       |      |
| PRG =   |      |      |       |      |       |      |       |      |
| บริษัท    |      |      |       |      |       |      |       |      |
| ป       |      |      |       |      |       |      |       |      |
| ทุมไรซมิล |      |      |       |      |       |      |       |      |
| แอนด์    |      |      |       |      |       |      |       |      |
| แกรนารี  |      |      |       |      |       |      |       |      |
| จำกัด    |      |      |       |      |       |      |       |      |
| (มหาชน) |      |      |       |      |       |      |       |      |
|         |      |      |       |      |       |      |       |      |
| RR =    |      |      |       |      |       |      |       |      |
| บริษัท    |      |      |       |      |       |      |       |      |
| รา      |      |      |       |      |       |      |       |      |
| ชสีมาไรซ์ |      |      |       |      |       |      |       |      |
| จำกัด    |      |      |       |      |       |      |       |      |
|         |      |      |       |      |       |      |       |      |
| SMP =   |      |      |       |      |       |      |       |      |
| บริษัท    |      |      |       |      |       |      |       |      |
| สีมาแพค  |      |      |       |      |       |      |       |      |
| จำกัด    |      |      |       |      |       |      |       |      |
+---------+------+------+-------+------+-------+------+-------+------+

โครงสร้างรายได้ที่เกิดจากการขายผลิตภัณฑ์ให้บุคคลภายนอกของทั้งกลุ่มบริษัทในระยะ 3 ปีที่ผ่านมา

2.4 เป้าหมายการดำเนินธุรกิจ (Goal)

1.  เป้าหมายการตลาดและการขาย

บริษัทฯ มีเป้าหมายที่จะให้ข้าวถุงมาบุญครองมียอดขายครองอันดับ 1 ตลอดไป
ดังเช่นเป็นอยู่ในปัจจุบัน ดังนั้น บริษัทฯ จึงต้องเน้นการสร้างความเข้มแข็งให้กับเครื่องหมายการค้า
“ข้าวมาบุญครอง” โดยตอกย้ำภาพพจน์ของข้าวที่มีคุณภาพดี ราคายุติธรรม
และเป็นข้าวแท้ไม่ปลอมปนตรงตามฉลากที่ระบุชนิดข้าว ทั้งนี้เพื่อให้ผู้บริโภคมีความเชื่อถือ
ความมั่นใจและความไว้วางใจใน “ข้าวมาบุญครอง”
และเมื่อต้องการซื้อข้าวถุงในครั้งใดก็จะย่อมนึกถึง “ข้าวมาบุญครอง” ก่อนทุกครั้ง

ในปีที่ผ่านมาทางบริษัทฯ
ได้ปรับเปลี่ยนกลยุทธ์ในการขยายส่วนแบ่งการตลาดโดยได้ปรับปรุงคุณภาพข้าวถุงหอมมะลิให้มีคุณภาพที่ดีกว่าคู่แข่ง
โดยได้เปลี่ยนเกรดข้าวถุงหอมมะลิ(เขียว) จากคุณภาพข้าว 5% เป็นข้าว 100% ชั้น 2
และเปลี่ยนเกรดข้าวถุงหอมมะลิ(ทอง) จากคุณภาพข้าว 100% ชั้น 2 เป็นข้าว 100% ชั้น 1
การเปลี่ยนแปลงคุณภาพข้าวหอมมะลิให้ดีขึ้นนี้
ทางบริษัทฯหวังผลในระยะยาวว่าผู้บริโภคจะพอใจในคุณภาพของสินค้ามากกว่าเดิม
และมีใจผูกพันกับสินค้าตลอดไป
อีกทั้งยังมุ่งหวังให้ผู้บริโภคเป็นสื่อโฆษณาด้วยการบอกปากต่อปากต่อไป

2.  เป้าหมายการผลิตและการควบคุมคุณภาพ

บริษัทฯ มีเป้าหมายที่จะผลิตสินค้าให้มีต้นทุนที่ต่ำแต่ให้ได้คุณภาพที่ดี
เป้าหมายนี้ได้สะท้อนให้เห็นในการดำเนินการจัดทำระบบบริหารคุณภาพ ISO 9002
โดยมีนโยบายคุณภาพดังนี้ “กลุ่มบริษัทปทุมไรซมิล แอนด์ แกรนารี จำกัด (มหาชน)
จะมุ่งมั่นดำรงไว้ซึ่งความซื่อสัตย์ สร้างความน่าเชื่อถือในการทำธุรกิจ
รักษาต้นทุนการผลิตให้ต่ำและสร้างคุณภาพของผลิตภัณฑ์ให้เป็นที่น่าพอใจของลูกค้าอย่างต่อเนื่อง”
และเพื่อให้นโยบายนี้มีผลสำเร็จในทางปฏิบัติ ทางบริษัทฯ
จึงมีวัตถุประสงค์คุณภาพรองรับอีกหลายข้อใช้เป็นดัชนีการวัดประสิทธิภาพในการผลิตและในการควบคุมคุณภาพของผลิตภัณฑ์ทุกชนิดของบริษัท

โดยในปีที่ผ่านมา ทางบริษัทฯ ได้ดำเนินการจัดทำระบบ GMP (Good Manufacturing
Practice) เพื่อเป็นหลักในการประกันคุณภาพด้านความปลอดภัยของอาหารและระบบ HACCP
(Hazard Analysis and Critical Control Point)
เพื่อเป็นหลักในการควบคุมกระบวนการผลิต
โดยเน้นจุดที่สำคัญในการควบคุมอันตรายไม่ให้ไปสู่ผู้บริโภค ทั้ง 2
ระบบได้ผ่านการตรวจประเมินและรับรองโดยบริษัท เอสจีเอส (ประเทศไทย) จำกัด
ซึ่งโรงบรรจุข้าวถุงของ PRG นับว่าเป็นแห่งแรกในประเทศไทยได้ผ่านการรับรองทั้ง 2 ระบบ

3.  เป้าหมายการกระจายความเสี่ยงในธุรกิจ

บริษัทฯ มีเป้าหมายที่จะกระจายความเสี่ยงของธุรกิจที่บริษัททำอยู่ในปัจจุบัน
ซึ่งถึงแม้ว่าธุรกิจข้าวจะพิสูจน์ในตัวของสินค้าเองแล้วว่า ไม่ว่าเศรษฐกิจของประเทศจะขึ้นหรือลง
ข้าวก็ยังคงขายได้ เพราะคนไทยทุกคนบริโภคข้าวทุกวัน
แต่อย่างไรก็ตามธุรกิจข้าวก็มีคู่แข่งในธุรกิจเดียวกันเป็นจำนวนมาก ดังนั้น ทางบริษัทฯ
จึงได้กำหนดการทำธุรกิจให้กว้างขึ้น โดยจะเน้นผลิตภัณฑ์ที่มาจากข้าว
โดยเฉพาะอย่างยิ่งการเพิ่มมูลค่าแก่ผลิตภัณฑ์พลอยได้ เช่น การผลิตแป้งข้าวเจ้าจากปลายข้าว
ซึ่งปกติขายเป็นอาหารสัตว์ในราคาต่ำ เป็นต้น และนอกจากนี้ในปีที่ผ่านมา
สำหรับโครงการการผลิตไฟฟ้าขนาดเล็ก
โดยใช้เชื้อเพลิงจากแกลบเพื่อขายไฟฟ้าให้แก่การไฟฟ้าฝ่ายผลิตแห่งประเทศไทยนั้น
ขณะนี้ได้ก้าวหน้าไปมาก และคาดว่าจะเปิดดำเนินการได้ตามกำหนดการเดิมคือในช่วงปลายปี 2545